РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 15

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

2 май 2017 г.
/вторник - 15,00 часа/

Днес, 2 май 2017 г. (вторник), от 15,00 часа, след приключване на заседанието на Съдийската колегия на ВСС, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА-отсъства
СОНЯ НАЙДЕНОВА	

Присъстват от администрацията на ВСС експертни сътрудници към комисията: Красимира Василева – началник-отдел „ЮОДКВСС“ Румен Митев - началник-отдел "САОД", Емилия Петкова – главен експерт в отдел „САОД“.

ПО ДНЕВНИЯ РЕД:

1. ОТНОСНО: Извлечение от протокол № 15/24.04.2017 г. от заседание на Комисия по правни и институционални въпроси към Пленума на ВСС относно годишни отчети за дейността на всички комисии на ВСС-

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема извлечение от протокол № 15/24.04.2017 г. от заседание на Комисия по правни и институционални въпроси към Пленума на ВСС относно годишни отчети за дейността на всички комисии на ВСС.
1.2. Възлага на правния сътрудник  към комисията Красимира Василева – началник отдел „ЮОДКВСС",  дирекция „Правна“ на ВСС, да допълни отчета за дейността на комисията за 2016 г. с последните актуални данни, след което да се внесе за следващото заседание на комисията за окончателното му приемане.

2.ОТНОСНО: Писмо изх. № АД-13-413/18.04.2017 г. от председателя на Апелативен съд – Бургас относно натовареността на районните съдилища в граничните райони във връзка с решение по протокол № 11/05.07.2016 г., т. 43 на СК към ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо изх.№ АД-13-413/18.04.2017 г. от председателя на Апелативен съд – Бургас относно натовареността на районните съдилища в граничните райони във връзка с решение по протокол № 11/05.07.2016 г., т. 43 на СК към ВСС.
2.2. След получаване на отговор от председателите на останалите апелативни съдилища въпросът ще бъде обсъден общо и ще се внесе в заседание на съдийска колегия, с оглед евентуална ревизия на решението от 05.07.2016 г. по протокол № 11 на СК на ВСС.

3. ОТНОСНО: Доклад от Христина Тодорова – директор дирекция „Международна дейност“ на ВСС във връзка с решение по протокол № 14/20.04.2017 г., т. 10 относно извършване на превод на български език на пълния доклад на Информационното табло в областта на правосъдието за 2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема доклад от Христина Тодорова – директор дирекция „Международна дейност“ на ВСС във връзка с решение по протокол № 14/20.04.2017 г., т. 10 относно извършване на превод на български език на пълния доклад на Информационното табло в областта на правосъдието за 2017 г.
3.2. Приема за запознаване Информационното табло в областта на правосъдието за 2017 г., като същото да се внесе за обсъждане по същество на следващото заседание на комисията.

4. ОТНОСНО: Писмо изх. № 1660/22.04.2017 г. от председателя на Окръжен съд – Враца относно предоставяне на конкретни данни за броя на образуваните, висящите и разгледаните производства по несъстоятелност за периода 2014 – 2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за запознаване писмо изх. № 1660/22.04.2017 г. от председателя на Окръжен съд – Враца ведно с предоставените конкретни данни за броя на образуваните, висящите и разгледаните производства по несъстоятелност за периода 2014 – 2016 г. 
4.2. Изисква от председателя на Окръжен съд – Враца да предостави следната допълнителна информация:
- кой е достоверният източник на данни по отношение на броя на производствата по несъстоятелност: описните книги или статистическите отчети, подавани от съда до ВСС, или друг източник;
-  на какво се дължи разминаването между данните по отношение на броя на производствата по несъстоятелност, посочени, както следва: а) в приложените към писмото справки; б) в подадените до ВСС статистически отчети за периода 2014-2016 г.; в) в писмо изх. № 690/16.02.2017 г. до г-н Росен Босев, публикувано към статията „Враца – новата съдебна офшорка“ на в. „Капитал“ от 17.02.2017 г. 

5. ОТНОСНО: Протокол № 1/31.03.2017 г. от среща на постоянната Работна група по граждански, търговски и фирмени дела, сформирана към КСКНСС.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема Протокол № 1/31.03.2017 г. от среща на постоянната Работна група по граждански, търговски и фирмени дела, сформирана към КСКНСС към СК на ВСС, ведно с подробно описаните в него указания за прилагане на Правилата за оценка на натовареността на съдиите.
5.2. Протоколът по т. 5.1. да бъде публикуван в подраздела на Работната група по граждански и търговски дела на интернет страницата на комисията.
5.3. На страницата на комисията в интернет в раздел „Натовареност“ да бъдат създадени  две отделни секции – „Постоянни работни групи“ и „Текущи указания“. В секция „Постоянни работни групи“ да бъдат преместени всички материали от секция „Работни групи“, а в секция „Текущи указания“ да бъдат публикувани указания по прилагане на Правилата за оценка на натовареността на съдиите - общи и по отделни материи. 
5.4. Указанията, съдържащи се в протокола по т. 5.1. по отношение на гражданските дела да бъдат публикувани в съответния раздел в секция „Текущи указания“, раздел „Натовареност“ на интернет страницата на комисията. След публикуването им да бъде изпратено уведомително писмо до всички съдилища, посочващо линк към указанията.
5.5. Предложенията за промяна в чл. 19 от Правилата за оценка на натовареността на съдиите (ПОНС), както и предложенията за общи указания по прилагане на ПОНС, описани в протокола по т. 5.1, да се изпратят на работните групи по наказателни и по административни дела, за становище.
	5.6. Свиква работна среща на постоянната работна група към комисията по административни дела на 19.05.2017 г., петък, от 12,00 часа в сградата на ВСС.

6. ОТНОСНО: Писмо изх. № АД-13-412/18.04.2017 г. от председателя на Апелативен съд – Бургас относно предстоящо приемане на решение по §11, ал.1 от ПЗР на Правилата за оценка на натовареността на съдиите

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Приема за запознаване писмо изх. № АД-13-412/18.04.2017 г. от председателя на Апелативен съд - Бургас.
6.2. Кани председателя на Апелативен съд – Бургас за съвместно обсаждане и решаване на поставените в писмото въпроси, в заседание на комисията в удобен ден, съобразен с ангажиментите на председателя на съда.

7. ОТНОСНО: Писмо изх. № 3301/ 20.04.2017 г. от председателя на Районен съд – Русе относно предложения за промени в Правилата за оценка на натовареността на съдиите и Системата за изчисляване на натовареността на съдиите

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема за сведение писмо изх. № 3301/ 20.04.2017 г. от председателя на Районен съд – Русе.
7.2. Изпраща писмото по т. 7.1 на Марин Кошутов – управител на „Смарт системс 2010“ ЕООД със запитване:
- на какъв етап е въвеждането на новите функционалности в Системата за изчисляване на натовареността на съдиите, уточнени на срещата, проведена на 27.03.2017 г.;
- какво е становището му по въпросите, поставени в писмото от председателя на РС – Русе – решават ли се с въвеждането на новите функционалности в СИНС или въвеждат необходимост от нови технически функционалности, необсъждани до сега.

ПРЕДСЕДАТЕЛ
					НА КСКНСС:          /п/     
								КАЛИН КАЛПАКЧИЕВ